సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'దిల్' నిర్మాత కొత్త బ్యానర్ 'వైనతేయ' లాంఛ్
"దిల్ "సినిమాతో నిర్మాతగా తెలుగు తెరకు పరిచయమైన గిరి (ఎ.ఎల్.ఎన్.రెడ్డి ) ఆ తర్వాత రాజమౌళి తో "సై ", ఎన్టీఆర్ తో ఆంధ్రావాలా, నా అల్లుడు లాంటి భారీ చిత్రాలను నిర్మించి టాప్ నిర్మాతల్లో ఒకరిగా నిలిచారు...
TNN | Updated:
Jul 12, 2016, 03:03PM IST
"దిల్ " సినిమాతో నిర్మాతగా తెలుగు తెరకు పరిచయమైన గిరి (ఎ.ఎల్.ఎన్.రెడ్డి ) అనంతరం రాజమౌళి తో "సై ", ఎన్టీఆర్ తో ఆంధ్రావాలా, నా అల్లుడు లాంటి భారీ చిత్రాలను నిర్మించి టాప్ నిర్మాతల్లో ఒకరిగా నిలిచారు. ఆ తర్వాత సినిమాలకు దూరమైన గిరి, కొన్నాళ్లు గ్యాప్ తీసుకొని మళ్లీ మంచి సినిమాలను తీసెందుకు సిద్దమయ్యారు. ఇందుకోసం యు.లావణ్య రెడ్డి మరియు సిరాజుద్దీన్ తో కలిసి చిత్రాలు నిర్మించేందుకు 'వైనతేయ ప్రొడక్షన్ ప్రై.లిమిటెడ్ బ్యానర్' తో ప్రేక్షకుల ముందుకు రానున్నారు. 'వైనతేయ బ్యానర్' లాంఛ్ సందర్బంగా గిరి మాట్లాడుతూ...'చాలామంది చిన్న దర్శకనిర్మాతలు సినిమా విడుదల విషయంలో చాలా ఇబ్బందులు పడుతున్నారు. అలాంటి వారికి అండగా నిలిచేందుకు మంచి ప్లానింగ్ తొ వస్తున్నాము. ఎవరైనా మంచి కథ ఉంటే 30% షేర్ తొ వస్తే, మేము 70% షేర్ కలిపి సినిమాలను క్వాలిటీగా తీసి విడుదల చేస్తాము. ' అని చెప్పారు. అలాగే గరుడ బ్రాడ్ కాస్టింగ్ ప్రై లిమిడెట్ ఆధ్వర్యంలో త్వరలో ఓ ఎంటర్ టైన్మెంట్ ఛానెల్ ను కూడా ప్రారంభించి చిన్న సినిమాల శాటిలైట్ రైట్స్ కూడా తీసుకుంటున్నట్లు తెలిపారు. సినిమా అభిరుచి ఉన్న వారిని ఎంకరేజ్ చేసి, వారిని కూడా బ్రతకెందుకు అవకాశమివ్వాలని ఇండస్ట్రీ పెద్దలను నిర్మాత గిరి కోరారు. ఈ వైనతేయ ప్రొడక్షన్ హౌజ్ లో కథలు ఎన్నుకునే కమిటీలో మెంబర్ గా అర్ధనారి దర్శకుడు భాను శంకర్ కథలు ఉంటారన్నారు. బ్యానర్ లాంఛ్ కార్యక్రమంలో 'అర్ధనారి' మూవీ టీమ్ శ్రీమతి లావణ్య రెడ్డి, ప్రణయ్ రెడ్డి, అర్జున్ ,మౌర్యాని తదితరులు పాల్గొన్నారు.